Ahvenamaal asuva Põhjala majaga on meil juba aastaid viljakas koostöö, muu hulgas oleme me vahetanud rändnäitusi. Sama meeldiv on koostöö olnud Fääri saarte Põhjala majaga. Paar aastat tagasi etendus Tallinnas Kultuurikatlas ühine Fääri kaasaegse ooperi projekt "Hullu mehe aias". Islandi kolleegidega oleme  arutanud võimalusi koos tutvustada Uut Põhjala Toitu. Helsingis asuva Põhjala instituudiga loodame peagi koostööd veelgi süvendada.